Apr 05,2016
'నువోస్పోర్ట్‌' వచ్చేసింది...
ముంబయి: దేశంలో అతిపెద్ద యుటిలిటీ (యూవీ) వాహనాల తయారీ సంస్థ మహీంద్రా అండ్‌ మహీంద్రా సరికొత్త యూవీ వాహనం 'నువోస్పోర్ట్‌'ను మార్కెట్లోకి విడుదల చేసింది. ఇప్పటికే మార్కెట్లో ఉన్న 'క్వాంటో' వాహనానికి మెరుగులుదిద్ది అత్యాధునికంగా 'నువోస్పోర్ట్‌'ను సంస్థ మార్కెట్లోకి తీసుకువచ్చింది. ఈ బహుళ సీటర్‌ యూవీ వాహనం ధరను కంపెనీ రూ.7.35 లక్షలుగా (ఎక్స్‌షోరూమ్‌, థానే) నిర్ణయించింది. నాలుగు మీటర్ల కంటే తక్కువ పొడుగ్గా ఉండే ఈ వాహనం ఇప్పటికే మార్కెట్లోని మారుతీ సుజుకీ విటారా బ్రెజ్జా, ఫోర్డ్‌ ఎకోస్పోర్ట్‌, మహీంద్రా టీయూవీ300, కేయూవీ 100 వాహనాలకు ధీటుగా నిలవనుంది. కాంపాక్ట్‌ యూవీ విభాగంలో మహీంద్రా సంస్థ అందుబాటులోకి తెచ్చిన మూడో వాహనం 'నువోస్పోర్ట్‌'. రెండు ఆటోమెటిక్‌ మ్యానువల్‌ ట్రాన్స్‌మిషన్‌ (ఏఎంటీ) వ్యవస్థ కూడిన వేరియంట్లతో పాటు మొత్తం ఆరు వేరియంట్లలో మహీంద్రా కొత్త వాహనాన్ని అందుబాటులోకి తీసుకువచ్చింది. 1,493 సీసీ డీజిల్‌ ఇంజిన్‌తో పాటు గరిష్ఠంగా 100 బీహెచ్‌పీ పవర్‌తో దీనిని మహీంద్రా మార్కెట్లోకి తీసుకువచ్చారు.
మీ స్నేహితులకు రికమెండ్ చెయ్యండి